NARIADENIE KOMISIE (ES) č. 1443/2005
z 5. septembra 2005,
ktorým sa mení a dopĺňa nariadenie (ES) č. 1381/2005 so zreteľom na množstvo, ktoré pokrýva stála verejná súťaž na vývoz jačmeňa v držbe francúzskej intervenčnej agentúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Nariadením Komisie (EHS) č. 2131/93 (2) sa stanovuje postup a podmienky predaja obilnín v držbe intervenčných agentúr.
(2)
Nariadením Komisie (ES) č. 1381/2005 (3) sa otvorila stála verejná súťaž na vývoz 216 086 ton jačmeňa v držbe francúzskej intervenčnej agentúry.
(3)
Francúzsko informovalo Komisiu o úmysle jeho intervenčnej agentúry zvýšiť o 8 338 ton množstvo ponúknuté do verejnej súťaže na vývoz. Vzhľadom na situáciu na trhu je vhodné odpovedať na žiadosť Francúzska kladne.
(4)
Treba preto zmeniť a doplniť nariadenie (ES) č. 1381/2005.
(5)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Článok 2 nariadenia (ES) č. 1381/2005 sa nahrádza takto:
„Článok 2
Verejná súťaž sa vzťahuje na maximálne množstvo 224 424 ton jačmeňa, ktorý sa bude vyvážať do tretích krajín, s výnimkou Albánska, Bývalej juhoslovanskej republiky Macedónsko, Bosny a Hercegoviny, Bulharska, Kanady, Chorvátska, Spojených štátov amerických, Lichtenštajnska, Mexika, Rumunska, Srbska a Čiernej Hory (4) a Švajčiarska.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. septembra 2005